25. ΑΝΑΓΚ. ΝΟΜΟΣ υπ’ αριθ. 1262 της 7/10 Ιουν. 1938 (ΦΕΚ Α΄ 222) Περί διατάξεών τινων αφορωσών την Νομοθεσίαν του Μετοχικού Ταμείου Στρατού. Άρθρ.1-2.(Προσωρινής ισχύος). Άρθρ.3.-Τα μέχρι της ισχύος του 559 Α.Νόμου εγγεγραμμένα εις μέρισμα διεζευγμένα θήλεα τέκνα μετόχων ή μερισματούχων ως και τα υποβαλόντα τα νόμιμα δικαιολογητικά μέχρι της ισχύος του άνω Νόμου εξακολουθούσιν απολαμβάνοντα του ούτινος εδικαιώθησαν μερίσματος, Άρθρ.4.-Από της ισχύος του παρόντος αι αδελφαί Νοσοκόμοι του Στρατού και Β.Ναυτικού καθίστανται υποχρεωτικώς μέτοχοι των οικείων Μετοχικών Ταμείων Στρατού και Β.Ναυτικού υποκείμεναι εις απάσας τας εκ της κειμένης νομοθεσίας των Ταμείων τούτων υποχρεώσεις και συμμετέχουσαι παραλλήλως εις τ’ απορρέοντα δικαιώματα υφ’ ους όρους αι διέπουσαι τα ως άνω Ταμεία διατάξεις παρέχουσι ταύτα. Δια την εφαρμογήν του ανωτέρω εδαφίου αι αδελφαί Νοσοκόμοι του Στρατού γενικώς εξομοιούνται προς Ανθυπασπιστάς, αι δε του Β.Ναυτικού προς αρχικελευστάς. Ειδικώς η κεκανονισμένη υπέρ του άνω Ταμείου μηνιαία κράτησις εις βάρος των αποδοχών των ορίζεται εις 5% επί του μηνιαίου οργανικού μισθού των. Άρθρ.5.-Κατ’ εξαίρεσιν των διατάξεων του άρθρ. 4 του υπ’ αριθ. 559/1937 Α.Νόμου Αξιωματικοί και Ανθυπασπισταί μέτοχοι του Μ.Τ.Σ., τιθέμενοι εις αυτεπάγγελτον αποστρατείαν λόγω σωματικής ή διανοητικής ανικανότητος προελθούσης κατά την εν τω Στρατώ υπηρεσίαν των, και τυγχάνοντες ισοβίας Στρατιωτικής συντάξεως εκ του Δημοσίου Ταμείου κατά τους εκάστοτε ισχύοντας περί Στρατιωτικών συντάξεων Νόμους, επί τη αιτήσει των καθίστανται ούτοι και μετά τον θάνατον αυτών αι οικογένειαί των δικαιούχοι μερίσματος εκ του Μ.Τ.Σ. ως ακολούθως: 1)Οι κρινόμενοι παντελώς και διαρκώς ανίκανοι δια παν βιοποριστικόν επάγγελμα ολοκλήρου του αριθμού των μεριδίων του βαθμού, ούτινος θα τύχωσι συντάξεως, ανεξαρτήτως του χρόνου υπηρεσίας των εν τω Στρατώ. 2)Οι κρινόμενοι ανίκανοι μόνον δια την Στρατιωτικήν υπηρεσίαν, εφ’ όσον έχουσι συμπληρώσει δεκαετή τουλάχιστον υπηρεσίαν, τόσα εικοστά πέμπτα του αριθμού των μεριδίων του βαθμού, ούτινος θα τύχωσι συντάξεως όσα τα συντάξιμά των έτη, έστω και αν έτυχον συντάξεως αντιστοιχούσης εις μείζονα συντάξιμον χρόνον. Βλ. και άρθρ. 7 κατωτ. Ν.Δ. 450/1947. Αι διατάξεις του παρόντος άρθρου ισχύουσιν από της δημοσιεύσεως του υπ’ αριθ. 559/1937 Α.Νόμου. Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 